
H. W. Vogels Betydning for Fotografien. 


Ved Frederik Riise. 


Navnet Vogel betyder et stort Fremskridt i den fotografiske 
Videnskab. At skrive hans Nekrolog er ensbetydende med at 
skildre et Kapitel af: Fotografiens Historie. Pladshensyn nøde 
os imidlertid i disse Linier til at skildre hans Virksomhed i korte 
Træk og kun give et Resumé over, hvad hans Nekrolog burde 
bringe. 

Hermann Wilhelm Vogel blev født d. 26. Marts 1834 i Do- 
brilugk (Provinsen Brandenburg). I elleve Aars Alderen kom 
han i Skole i Dresden. Allerede her lagdes Spiren til. hans 
fremtidige Virken. Skolen, han blev sat i, lagde” særlig Vægt 
paa naturvidenskabelige Sysler, og disse interesserede den unge 
Vogel saa meget, at han kun" meget. nødig vilde opfylde sine 
Forældres Ønske om at træde i Faderens Fodspor og uddanne 
sig til Købmand. Da hanikke fandt nogen Tilfredsstillelse herved, 
rejste han 1852 til Berlin, hvor' han fortsatte sine naturviden- 
skabelige Studier. Nogle Aar senere ansattes han som Assistent 
ved det. mineralogiske Museum, og her begyndte hans første 
Beskæftigelse med Fotografien. — Ad fotografisk Vej afbildede 
han tynde Snit af Meteorsten, som skulde undersøges. 

1860 skulde imidlertid først blive Vendeaaret i Vogels Liv. 
Han besøgte den fotografiske Udstilling i London og udgav paa 
Grundlag heraf sin første fotografiske Afhandling." Fra dette Tids- 
punkt og vel ikke helt upaavirket :af London Udstillingen beskæf- 
tigede han sig udelukkende med Studier, der strejfede ind paa 
Fotografien. 





1 H.W. Vogel: Die Photographie auf der Londoner Ausstellung. Berlin 1860. 

I 1863 grundlagde han den første fotografiske Forening i 
Berlin og fire Aar senere den ligeledes endnu eksisterende » Verein 
zur Førderung der Photographie>». Denne sidste Forening, til 
hvilken han var knyttet lige til de sidste Aar af sit Liv, var i 
Ordets bedste Forstand en »blandet« fotografisk Forening, idet 
det stod Vogel klart, at en fotografisk Forening kun kunde virke 
til Fotografiens Fremgang, naar alle Fotografiens Dyrkere, hvad 
enten det var Fagmænd eller Amatører, Videnskabsmænd eller 
Kunstnere, knyttedes sammen. Resultatet er da ogsaa blevet, 
at Foreningen er en af de største i Tyskland og en Forening, 
fra hvis Sæde der er udgaaet en Række dygtige Arbejder, der 
paa forskellig Vis have bidraget til Fotografiens Udvikling. 

Efter at Vogel i 1863 havde disputeret for Doktorgraden", 
lykkedes det ham det følgende Aar at se et af sine bedste Øn- 
sker gaa i Opfyldelse, idet der oprettedes et fotografisk Labo- 
ratorium ved det kgl. Gewerbeinstitut i Berlin, og Vogel blev 
dets selvskrevne Leder. Da »Gewerbeinstitutet« 1884 blev sam- 
mensmeltet med den nye tekniske Højskole, blev det fotokemiske 
Laboratorium betydelig udvidet og forbedret. Det blev nu den 
første tyske Læreanstalt for Fotografi, oprettet og støttet af 
Staten. 

Vogels Virksomhed som Leder af dette Institut har sat svære 
Spor indenfor Fotografiens Udvikling. Ikke blot udgik herfra 
en Stab af Praktikere, der under hans kyndige Vejledning fort- 
satte deres fotografiske Studier, men Vogel: og hans dygtige 
Assistenter have herfra udsendt en Del betydningsfulde viden- 
skabelige og fotografiske Arbejder. De mere populære Afhand- 
linger optoges i »Photographische Mitteilungen«, som Vogel stif- 
tede allerede i 1864. 

Foruden af sin Lærervirksomhed optoges Vogel mest af sine 
videnskabelige Arbejder, specielt sine spektralanalytiske Under- 
søgelser. Disse Undersøgelser førte til den epokegørende foto- 


1 H. W. Vogel: Uber die Lichtempfindlichkeit des Chlor-, Brom- und Jodsilbers. 
Berlin 1863. 

grafiske Opdagelse, der er Skyld i, at man nu kan fotografere 
Farver om end ikke ved Gengivelse af deres naturlige Farver, dog 
saaledes at Forholdet mellem Farverne (Farvevaleurerne) blive 
det rette. Fotograferer man paa en almindelig Plade en Række 
Farver, vil man som bekendt opnaa en fuldstændig falsk Gengi- 
velse' af Farvenuancerne. Farver, der for Øjet vise sig lyse, 
som rødt og gult, bliver i fotografisk Gengivelse mørke, medens 
blaa og violette Farver, der for Øjet vise sig mørke, i fotografisk 
Gengivelse blive lyse. Vogels Opdagelse bestaar da i, at han 
paaviste et vist Sammenhæng meliem Lysets kemiske Virken 
og dets Absorption!. . Ved at tilsætte Pladens "Emulsion visse 
Farvestoffer, gjorde han disse »følsomme« for de Straaler, Farve- 
stofferne absorberede. Ved saaledes at tilsætte Stoffer, der ab- 
sorberede gult, orange eller rødt, gjorde han Pladerne modtage- 
lige for disse Farver. De hertil præparerede Plader kaldes 
isochromatiske (orthochromatiske). At der herved aabnedes Fo- 
tografien store Vidder og ukendte Arbejdsfelter er indlysende. 
Ikke blot ved Gengivelse af Malerier, hvor de isochromatiske 
Plader have fremkaldt en hel Revolution, men ogsaa ved Land- 
skabsfotografering og i visse Tilfælde ved Portrætfotografering 
have disse Plader funden stor og berettiget Anvendelse. 

Vogels første Afhandling om dette Emne fremkom i 1873 og 
vakte den største Opsigt og selvfølgelig — som det altid er gaaet 
og vil gaa store Opdagelser — kraftig Modstand. Endog to saa be- 
tydelige Fotokemikere som Monckhoven og Carey Lea traadte 
kraftig op mod Vogels Theorier. Talrige Forskere genoptoge 
imidlertid Forsøgene og ved Becquerel, Waterhouse, Eder og 
fleres Arbejde fastsloges og udvidedes Vogels Undersøgelser. 
Konsekvenserne af disse Undersøgelser førte senere Vogels Søn, 
Dr. E. Vogel i Forening med Kurtz i New York, til at fremstille 





1 Der er her ikke Lejlighed til nærmere at gaa ind paa disse rent optiske 
Fænomener (»de optiske Sensibilisatorer«). Yderligere Oplysninger vil kunne 
findes i enhver større fotografisk Optik eller i Vogels Afhandlinger (Lehrbuch 
d. prach. Spektralanalyse 1889. Die re bekrepe farbiger Gegenstånde in dem 
richtigen Tonverhåltnissen 1885). 

de bekendte Trefarvetryk. Princippet herfor kan i Korthed ud- 
trykkes ved, at enhver farvefølsom Plade skal trykkes med den 
Farve, der er benyttet som optisk Sensibilisator. 

Ogsaa Jolys interessante Forsøg med Fotografering i natur- 
lige Farver er — theoretisk set — bygget paa samme Princip. 

Vogel var en meget virksom Natur, der aldrig faldt til Ro, 
men stadig søgte nye Felter for sin Virksomhed. Ogsaa hans 
literære Virksomhed strækker sig over meget forskelligartede 
Emner. I »Berichte der Berliner Akademie der Wissenschaften« 
har han leveret en stor Mængde kemiske og spektralanalytiske 
Afhandlinger, og i »Photographische Mitteilungen« har han altid 
været den bærende Kraft. Af større Bøger er hans Haandbog 
i Fotografi den betydeligste og mest kendte. Naar flere af hans 
Biografer særlig fremhæver Haandbogens fjerde Bind, der om- 
fatter »Fotografien som Kunst« og nævner Vogel som Stifter 
af den kunstneriske Fotografi, synes de dog at overdrive hans 
Betydning paa dette Punkt. Æren for først og udførligt at have 
behandlet dette Emne tilkommer Englænderne, f. Ex. Cameron, 
Rejlånder, og i litterær Henseende tillige Robpinson og Emerson. 


Dog — hvorom alting er: Vogels Navn staar uudslettelig 


"indskrevet i Fotografiens Historie. Han hørte til de lykkelige, 


der have bidraget til at bringe Fotografien et mægtigt Skridt 
fremad. Han har forstaaet paa et meget væsentligt Omraade 
at gøre den stringente Videnskabs Erfaringer frugtbringende 
for den praktiske Fotografi. 


N. HERDAHL, KBHVIN. 





